فصل يڠڤرتام٢ ڤكرجأن كڤل. اڤبيل داتڠ كڤل ايت سمڤي ككوالا مك ايمماسڠ مريم علامت كڤل داتڠ. مك ايكر هيلر ڤڠليم كوالا ايت، دڤرقساءي ڤڠليم كوالا، كڤل درمان داتڠ اين دان اڤ نام نخوداڽ دان ببراڤ باڽق اورڠڽ، دان ببراڤ ڤنجڠ لونسڽ دان بوكاڽ، دان اڤ مواتنڽ. اڤبيل سده تتڤ مك ڤڠليم كوالا ممبري سورت كڤد شهبندر ممبريتاو كڤل ايت مڽتاكن سڬال حال إحولڽ كڤل ايت. مك اوليه شهبندر دباوا سورت ايت كڤد ڤڠليم بندر، معلومكن ڤد راج. مك اداله ڤڠليم بندردسرهكن شهبندر سٔورڠ متمات درڤد راج ايلر درڤد نڬري ڤرڬي ممريقساءي نخدا كڤل ايت  /  دان موافقة دڠن ڤڠليم كوالا ڤدحال مماسقكن كڤل ايت كدالم كوالا سڤاي  تياد   عرض  دان بركنل٢ لن دڠن نخودا ايت سرة ممباوا هديه اكن نخودا كڤل ايت درڤد سيره، ڤنڠ، تبو، ڤيسڠ دان ڽيور مودا، ايم، بارڠ سڤاتوتڽ. اڤبيل برتمو شهبندر دان متمات دڠن نخدا ايت ممبري هديه اكن كدوڽ سأورڠ سهلي ڤوادم ڤندق. مك شهبندر دان متمات دان ڤڠليم كوالا موافقة مموديقكن كڤل ايت دان سوروه چاچك جاجر ڤد ڬلوڠ سوڠي ايت ڤد ڤڠليم كوالا. مك هديه نخودا كڤل اكن ڤڠليم كوالا كاين كيرا٢ سهلي هرڬ سڤها امس .